Jah see aja mõiste on sealses kultuuris eriline. Üks mu sõber väitis, et sellega harjutatakse ja õpetatakse inimestesse kannatlikkust, mis on selles religioonis üks olulisi väärtushinnanguid. Ma saan sellest aru, aga ma ei suuda sedamoodi küll oma kannatlikkust treenida. Mõtlesin seal Sahara kõrbes keset mittemidagit,  et võib olla see ongi meie probleem siin Euroopas, et me oleme kärsitud ja kannatamatud. Tahame kõike kiiresi ja kohe ja isegi veel rutem. Me jookseme oma elule järele ja tahame elult saada kõike ja veel enamat. Aga seda elu järele joostes. Moslemid tahavad ka elult saada, loogiline ju et iga inimene tahab, kuid nad ei jookse paaniliselt elule järele, vaid ootavad kannatlikult, kuni elu nende juurde tuleb. Ja see juhtub siis kui Allah arvab, et see peab juhtuma…